Hindi News

Dholpur News Rajasthan News For The Third Time In 6 Days Conspiracy Ran A Slipper On The Railway Track

6 दिन में तीसरी बार साजिश, रेलवे ट्रैक पर स्लीपर रख भागे बदमाश

एक वर्ष पहले



कॉपी लिंक

आगरा-धौलपुर रेलवे ट्रैक पर भांडई और जाजऊ के बीच शुक्रवार रात को एक बार फिर अराजकतत्वों ने रेलवे ट्रैक पर पत्थर का स्लीपर रखकर फरार हो गए। घटना की जानकारी जैसे ही रेलवे के अधिकारियों और आरपीएफ को मिली तो उनके होश उड़ गए। जानकारी होने के बाद रेलवे अधिकारी और आरपीएफ मौके पर रेलवे ट्रैक पर रखे गए स्लीपर के पास पहुंची और पत्थर के स्लीपर को ट्रैक से हटवाया। इसके बाद आरपीएफ ने आसपास के लोगों से ट्रैक पर पत्थर रखने की जानकारी की, लेकिन अराजकतत्वों का पता नहीं लग सका है। 6 दिन में भांडई और जाजऊ के बीच रेलवे ट्रैक पर पत्थर का स्लीपर रखने की तीसरी घटना हो गई है। लगातार तीन घटनाएं होने के बाद रेलवे ट्रैक पर पेट्रोलिंग करने के निर्देश जारी कर दिए गए हैं।



6 दिन में तीन बार रेलवे ट्रैक पर पत्थर का स्लीपर रखने की जानकारी मिलने के बाद रेलवे के अधिकारियों और आरपीएफ की सूझबूझ से ट्रेन हादसा होने से बच गया। शुक्रवार रात को भी जाजऊ के पास पत्थर का स्लीपर रेल ट्रैक पर रखने की सूचना पाइंट्समैन अमर सिंह ने दी। जिसके कारण धौलपुर स्टेशन से भी सिग्नल नहीं मिलने की शिकायत मिल रही थीं। सूत्रों ने बताया कि आरपीएफ के जवान मौके पर पहुंचे और उन्होंने ट्रैक से पत्थर के स्लीपर को हटाया। 6 दिन में तीसरी बार हुई घटना को लेकर आरपीएफ के अधिकारी कुछ भी बोलने को तैयार नहीं हुए। उनका कहना था कि सूचना मिलने के बाद उन्हें काफी मशक्कत करनी पड़ी। आरपीएफ थाना धौलपुर के जवान कुंवरपाल सिंह ने बताया कि शुक्रवार रात करीब दस बजे पाइंट्स मैन अमर सिंह ने सूचना दी थी कि जाजऊ के पास रेल ट्रैक पर पत्थर का स्लीपर रखा हुआ है। इससे सिग्नल भी नहीं मिल रहा और धौलपुर स्टेशन से भी सिग्नल न मिलने की शिकायत मिल रही हैं। इस पर मौके पर गए और सिग्नल की समस्या को दूर करवाया। वहीं स्टेशन प्रबंधन एनएन मिश्रा का कहना है कि यह मेरी जानकारी में नहीं आया है। इस प्रकार की सूचना आरपीएफ को ही मिलती हैं। मैंने जानकारी करवाई है, जिसमें सिग्नल न मिलने की कोई शिकायत नहीं मिली थी।



रेलवे अधिकारी और आरपीएफ ने हटवाए स्लीपर

धौलपुर. क्रॉसिंग पर वाहन चालकों से समझाइस करते रेल व आरपीएफ अधिकारी



एसएचओ बोले- ग्रामीणों से की पूछताछ, जल्द पकड़ेंगे

मामले को लेकर आरपीएफ थाना प्रभारी विनोद कुमार का कहना है कि करीब तीन पूर्व रेलवे ट्रैक पर पत्थर का स्लीपर रखने के बाद दो युवकों को पकड़ा गया था। जिन्होंने पूछताछ में कहा था कि उन्होंने शरारत वश ट्रैक पर पत्थर रखा था। एसएचओ विनोद कुमार ने बताया कि घटना के बाद आरपीएफ ने आसपास के ग्रामीणों से भी पूछताछ की है। साथ ही लगातार हो रही घटनाओं को लेकर पेट्रोलिंग के निर्देश दिए गए हैं। एसएचओ ने बताया कि शुक्रवार रात हुई पत्थर रखने की सूचना में कोई पकड़ा नहीं गया है, लेकिन मामला दर्ज कर लिया गया है। जल्द शरारती तत्वों को गिरफ्तार करेंगे।



ग्वालियर और भोपाल से जुड़ा है ट्रैक, रोज निकलती हैं सैंकड़ों ट्रेनें

आगरा-धौलपुर रेलवे ट्रैक सीधे ग्वालियर और भोपाल से जुड़ा हुआ है। ऐसे में इस ट्रैक पर रोजाना सैंकड़ों गाड़ियों का आवागमन होता है। रेलवे ट्रैक पर पत्थर, स्लीपर इत्यादि रखने की घटनाएं भांडई-जाजऊ के बीच लगातार होती हैं। ऐसे में इस ट्रैक पर कभी भी हादसे की संभावना बनी रहती है। भांडई-जाजऊ के बीच ही गत दिवस ट्रैक पर लगातार 2 दिन से पत्थर रखने की घटनाएं सामने आईं थीं। इस पर रेल सुरक्षा बल धौलपुर के नेतृत्व में टीम का गठन कर घटनास्थल पर गुप्त निगरानी करवाई गई थी। जहां 2 जने घटना स्थल पर पुनः ट्रैक पर पत्थर रखते हुए धर दबोचे गए। उन्होंने पूर्व में भी रेल ट्रैक पर कई बार पत्थर रखने की बात कबूली थी।



रेल यात्रियों को भी किया जागरुक

इंटरनेशनल लेवल अवेयरनेस क्रॉसिंग डे के अवसर पर धौलपुर रेलवे स्टेशन लेबल क्रासिंग गेट सुरक्षा अधिकारी आगरा तथा रेलवे के अन्य अधिकारी, आरपीएफ प्रभारी विनोद कुमार ने जवानों के साथ यात्रियों को जागरूक किया गया तथा अपने वाहनों को सुरक्षित लेवल क्रासिंग से दूर खड़ा करने सुरक्षित यात्रा के लिए जागरूक किया गया।



